CELEX: 62012CA0265
Language: hu
Date: 2013-07-18 00:00:00
Title: C-265/12. sz. ügy: A Bíróság (első tanács) 2013. július 18-i ítélete (a Hof van beroep te Brussel (Belgium) előzetes döntéshozatal iránti kérelme) — Citroën Belux NV kontra Federatie voor Verzekerings- en Financiële Tussenpersonen (FvF) (EUMSZ 56. cikk — Szolgáltatásnyújtás szabadsága — 2005/29/EK irányelv — Tisztességtelen kereskedelmi gyakorlatok — Fogyasztóvédelem — Olyan kapcsolt ajánlatok, amelyeknek legalább egy része pénzügyi szolgáltatás — Tilalom — Kivételek)

7.9.2013   
            
            
               HU
            
            
               Az Európai Unió Hivatalos Lapja
            
            
               C 260/17
            
         A Bíróság (első tanács) 2013. július 18-i ítélete (a Hof van beroep te Brussel (Belgium) előzetes döntéshozatal iránti kérelme) — Citroën Belux NV kontra Federatie voor Verzekerings- en Financiële Tussenpersonen (FvF)
   (C-265/12. sz. ügy) (1)
   
   (EUMSZ 56. cikk - Szolgáltatásnyújtás szabadsága - 2005/29/EK irányelv - Tisztességtelen kereskedelmi gyakorlatok - Fogyasztóvédelem - Olyan kapcsolt ajánlatok, amelyeknek legalább egy része pénzügyi szolgáltatás - Tilalom - Kivételek)
   2013/C 260/28
   Az eljárás nyelve: holland
   
      A kérdést előterjesztő bíróság
   
   Hof van beroep te Brussel
   
      Az alapeljárás felei
   
   
      Felperes: Citroën Belux NV
   
      Alperes: Federatie voor Verzekerings- en Financiële Tussenpersonen (FvF)
   
      Tárgy
   
   Előzetes döntéshozatal iránti kérelem — Hof van beroep te Brussel — Belgium — Az EUMSZ 56. cikknek és a belső piacon az üzleti vállalkozások fogyasztókkal szemben folytatott tisztességtelen kereskedelmi gyakorlatairól, valamint a 84/450/EGK tanácsi irányelv, a 97/7/EK, a 98/27/EK és a 2002/65/EK európai parlamenti és tanácsi irányelvek, valamint a 2006/2004/EK európai parlamenti és tanácsi rendelet módosításáról szóló, 2005. május 11-i 2005/29/EK európai parlamenti és tanácsi irányelv („Irányelv a tisztességtelen kereskedelmi gyakorlatokról”) (HL L 149., 22. o.) 3. cikke (9) bekezdésének értelmezése — Nemzeti fogyasztóvédelmi szabályozás, amely a jogszabályban taxatív jelleggel felsorolt esetek kivételével tilt valamennyi kapcsolt ajánlatot, amennyiben annak legalább egy része pénzügyi szolgáltatás
   
      Rendelkező rész
   
   A belső piacon az üzleti vállalkozások fogyasztókkal szemben folytatott tisztességtelen kereskedelmi gyakorlatairól, valamint a 84/450/EGK tanácsi irányelv, a 97/7/EK, a 98/27/EK és a 2002/65/EK európai parlamenti és tanácsi irányelvek, valamint a 2006/2004/EK európai parlamenti és tanácsi rendelet módosításáról szóló, 2005. május 11-i 2005/29/EK európai parlamenti és tanácsi irányelv (tisztességtelen kereskedelmi gyakorlatokról szóló irányelv) 3. cikkének (9) bekezdését, valamint az EUMSZ 56. cikket úgy kell értelmezni, hogy azzal nem ellentétes az olyan tagállami rendelkezés, mint amelyről az alapügyben is szó van, és amelynek értelmében — a jogszabályban taxatív jelleggel felsorolt esetek kivételével — általánosan tilos a fogyasztóknak tett valamennyi kapcsolt ajánlat, amennyiben azoknak legalább egy része pénzügyi szolgáltatás.
   
      (1)  HL C 258., 2012.8.25.